Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 24. melléklet a 8/2006. (II. 27.) GKM rendelethez
Paragraph Index: 575

24. melléklet a 8/2006. (II. 27.) GKM rendelethez Kiterjedést mérő műszerek A kiterjedést mérő műszerekre e rendelet 1. mellékletének vonatkozó alapvető követelményeit, továbbá e melléklet különleges követelményeit és a 9. § (3) bekezdése i) pontjában felsorolt megfelelőség-értékelési eljárásokat kell alkalmazni. Fogalommeghatározások Hosszúságmérő: A hosszúságmérő a mérendő termék adagolásával az elnyúló formájú anyagok (textilek, szalagok, kábelek) hosszúságát méri. Területmérők: A területmérők szabálytalan formájú anyagok, pl. a bőr területének meghatározására szolgálnak. Többdimenziós mérőeszközök: A többdimenziós mérőeszközök egy termék legkisebb burkoló paralelepipedonja élhosszának (hossz, magasság, szélesség) meghatározására szolgálnak. I. FEJEZET – A kiterjedést mérő mérőeszközökre egységesen alkalmazandó követelmények Elektromágneses zavartűrés 1. Az elektromágneses zavaroknak csak akkora lehet a hatása a kiterjedést mérő műszerekre, hogy – a mérési eredmények változása ne haladja meg a 2.3. pontban meghatározott kritikus határértéket; vagy – lehetséges maradjon a mérés elvégzése; vagy – a mérési eredményekben olyan pillanatnyi eltérések ne mutatkozzanak, melyeket nem lehet mérési eredményként értelmezni, tárolni és továbbítani; vagy – a mérési eredményekben olyan jelentős eltérések mutatkoznak, melyeket a mérési eredményben érdekelt valamennyi fél észrevesz. 2. A kritikus határérték egy osztásértéknek felel meg. II. FEJEZET – Hosszúságmérők A mérendő termék jellemzői 1. A textíliákat a K tényező jellemzi. Ez a tényező a mérendő termék egységnyi felületének nyúlékonyságát és súlyát veszi figyelembe, és a következő képlet alapján számítható ki: K = ε · (GA + 2,2 N/m2), ahol ε egy 1 m széles szövetminta relatív nyúlása 10 N húzóerő mellett, GA a szövetminta egységnyi felületének súlya N/m2-ben kifejezve. 2006/23. szám Működési feltételek 2.1. Tartomány Méretek és adott esetben a K-tényező a gyártó által a mérőeszközre meghatározott tartományon belül. A K-tényező tartományait az 1. táblázat mutatja be:

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes